
פרוטוקול מס' 165
                                             מישיבת הוועדה לענייני ביקורת המדינה
                            יום שני, כ"ו אדר א' התשס"ה, (7 במרץ, 2005), שעה 12:30




סדר היום:  הקמת ועדת משנה לצה"ל, מערכת הבטחון ויחסי חוץ. הקמת ועדת משנה לשירותי
                    דת.



נכחו:

חברי הוועדה: יורי שטרן – היו"ר 
                         משה גפני


יועץ משפטי:           תומר רוזנר

מנהלת הוועדה:       חנה פריידין

רשמת פרלמנטרית: רותי וייס


       הקמת ועדת משנה לצה"ל, מערכת הביטחון ויחסי חוץ. הקמת ועדת משנה לשרותי דת


היו"ר יורי שטרן:

	שלום. אנחנו צריכים לאשר שינויים בוועדת משנה לצה"ל, למערכת הביטחון, ואני גם מציע  שנאשר את שינוי השם של הוועדה. השם שלה יהיה ועדת משנה לאיכות וביטחון.

חנה פריידין:

מה עם צה"ל, ביטחון ויחסי חוץ? 

היו"ר יורי שטרן:

ביטחון כולל גם בטחון פנים?

משה גפני:

	ביטחון, צה"ל ויחסי חוץ,

היו"ר יורי שטרן:
 
אני הייתי מכניס לזה, אם זה ברשותנו, ביטחון פנים בחלקים המסווגים שלה. 

חנה פריידין:

זה כולל בטחון פנים. כאילו ישבנו עכשיו על חיסוי בעניין של אבטחת מוסדות להשכלה גבוהה, אז ישבנו בוועדת המשנה, זה לא קשור לצה"ל ומערכת הביטחון. 

תומר רוזנר:

כעיקרון, הוועדה הזו דנה בכל נושא שהוא חסוי. הנושאים החסויים הם יחסי חוץ ויחסי סחר, 

היו"ר יורי שטרן:

	חוץ זה כולל סחר. יחסי חוץ כוללים יחסים כלכליים שזה סחר. 

תומר רוזנר:

	כן, אבל יכול גם להיות יחסי סחר שהם מה שנקרא, לא מדיניים, אבל לא משנה. הוועדה כפי שהיא פועלת בפועל, דנה למעשה בכל דבר שהוא חסוי. 

היו"ר יורי שטרן: 

אז בואו נגדיר אותה בכותרת ועדה חסויה לענייני ביטחון, סחר ויחסי חוץ. 
 
משה גפני:

	המילה חסויה היא לא טובה. למשל ועדת המשנה של ועדת חוץ וביטחון לשירותים חשאיים, לא קוראים לה ועדה חסויה. 







היו"ר יורי שטרן:

	אוקי, ועדת משנה לענייני ביטחון, צה"ל ויחסי חוץ וסחר חוץ, או שיחסי חוץ זה כולל סחר. ואנחנו צריכים לאשר חילופי גברי. אנחנו צריכים לשריין מקום לנציג של סיעת העבודה. היו בוועדה הזאת שישה חברים שזה מנוגד לחוק. אנחנו צריכים לאשר חמישה חברים. 

תומר רוזנר:

אני רוצה רק להגיד, להבדיל מוועדות משנה או ועדות אחרות, הנוהג הוא גם בוועדה הזאת וגם בוועדת חוץ וביטחון שוועדות מהסוג הזה שהן ועדות לעניינים חסויים של חוץ וביטחון, הייצוג הוא אישי ולא סיעתי. זאת אומרת בוחרים את האנשים לא לפי ייצוג סיעתי. 
 
יורי שטרן:

	 היה חבר הכנסת אמנון כהן שעזב אותנו. רוני בר און ליכוד, אופיר פינס פז, ביקשנו מסיעת העבודה לתת מחליפים אז אני מניח שאחד מהמחליפים יכנס לוועדה הזאת, יכול להיות שזה יהיה איתן כבל יושב ראש הסיעה בעצמו. אני מחליף את אמנון כהן, חבר הכנסת אהוד רצהבי, חבר הכנסת אורי אריאל, והיה רן כהן. אני מבקש לאשר אותי את רוני בר און, את נציג העבודה משוריין, את אהוד רצהבי ואת אורי אריאל, ובשביל לשמור על המספר הלא זוגי, חמישה חברי ועדה, לאשר את חבר הכנסת רן כהן כמוזמן קבוע לישיבות הוועדה. 

משה גפני:

	אתה דיברת איתו, עם רן כהן?

היו"ר יורי שטרן:

	אני חושב שכן. 

משה גפני:

	הוא הסכים לזה?

חנה פריידין:

הוא כרגע בחוץ לארץ.  העוזרת שלו נכנסה הבוקר וביקשה, על דעתו, לדחות את הדיון. 
 
יורי שטרן:

	 אם כך נדחה את הדיון.
 
משה גפני:

	למה אתה לא מאשר את זה כמות שז? בגלל שזה לא מספר זוגי?

היו"ר יורי שטרן:

	החוק אומר חמישה חברים ואנחנו בכל קונסטלציה שהיא מגיעים לשישה. 


משה גפני:

 אם אתה הולך לפי גודל סיעות, אז לש"ס אין  נציג. 


היו"ר יורי שטרן:

	אתה יודע מה? אתה צודק. ואני גם אחליף את אורי אריאל. אני אדבר עם ש"ס לגבי נציג. אולי יצחק וקנין יסכים שזה יהיה למשל רן כהן, פשוט בהתחשב ברקע. 

משה גפני:
	
	כדאי שתעשה את זה בהקדם. 

היו"ר יורי שטרן:

	אוקי. אז אנחנו דוחים את הדיון.  תודה רבה. 

הישיבה ננעלה בשעה 12:40





